Aragna cappona

L'aragna cappona 250px Trachinus araneus Classifica scentifica Regnu Animalia Divisioni Chordata Classa Actinopterygii Ordini Perciformes Famiglia Trachinidae Genaru Trachinus Nomu binuminale   Trachinus araneus Linnaeus, 1758 250px

L' Aragna cappona (Trachinus araneus) hè un pesciu di mari chì faci parti di a famiglia di i Trachinidae.'Ss'articulu pruveni in parti da l'articulu currispundenti di a wikipedia in talianu. 'Ssu pesciu si scontra in u Mari Tarraniu è l'Oceanu Atlanticu à livanti, da u Portugallu à l'Angola.

In u nomu scentificu, Trachinus veni da u grecu τραχύς, chì significheghja ruvidu, rozu, scagliosu; araneus pruveni da u grecu Ἀράχνη chì voli dì ragnu.

Discrizzioni
L'aragna cappona hè longa sin'à 45 cm, a lunghezza media essendu 30 cm. L'aragna cappona pussedi una grandi bocca. Quist'ultima hè aparta à l'insù. L'aragna cappona hà dinò u spinu arcatu. Inoltri, hà i fianchi chì cumportani parechji grossi tacchi bughji (da 6 à 10), situati sottu à a linia bianca latirali. Infini, l'aragna cappona pussedi l'ochja chjuchi è abbastanza scartati. 

L'aragna cappona s'assumiglia è pò essa cunfusa incù l'altri spezii d'aragni: l'aragna cumuna è ancu Trachinus radiatus.

Sò par u più i fondi marini rinosi chì custituiscini u so ambienti solitu. L'aragna cappona hè un pridatori chì si ciba par u più di picculi pesci è di crustacei. Caccighjeghja impustata, piattata in a rena. Po si lampa annantu à i so predi muvendu si prestu à colpi di coda, eppo si metti dinò in a rena. Ùn lascia ch'è a bocca è l'ochja affiurà à a suparficia di a rena. L'aragna cappona hè smunita di buscica natatoria, ciò chì ùn li parmetti micca di nutà annantu à longhi distanzi. 

Calchì volta, u cumpurtamentu di l'aragna cappona hè aggrissivu. In certi circustanzi, hè accadutu ch'edda attacchessi i bagnadori.

 In Corsica 
L'aragna cappona hè cumuna in u mari di Corsica.

 Noti 

 Rifarenzi 
 Miniconi R., Molinier R., Nouhen D., Pimort M.-J. (1980) Pesci di Corsica è di u Mediterraniu, Parcu Naturali Regiunali di Corsica (in francesu)

 Da veda dinò 
 i pesci di Corsica
 l'aragna
 l'aragna di fondu

Categoria:Biologia